ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๒๓๐ กิโลโวลต์

จากสถานีไฟฟ้าย่อยกระบี่ ไปยังสถานีไฟฟ้าย่อยพังงา ๒

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยกระบี่ จังหวัดกระบี่ ไปยังสถานีไฟฟ้าย่อยพังงา ๒ จังหวัดพังงา

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไป เพื่อเลือกที่ตั้งระบบไฟฟ้าของสายส่งไฟฟ้าขนาด ๒๓๐ กิโลโวลต์ จากสถานีไฟฟ้าย่อยกระบี่ไปยังสถานีไฟฟ้าย่อยพังงา ๒ โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑. จังหวัดพังงา

(๑) อำเภอตะกั่วทุ่ง       ตำบลกระโสม

(๒) อำเภอทับปุด          ตำบลโคกเจริญ    ตำบลถ้ำทองหลาง ตำบลทับปุด

 ตำบลบ่อแสน

๒. จังหวัดกระบี่

(๑) อำเภอปลายพระยา  ตำบลคีรีวง

(๒) อำเภอเมืองกระบี่    ตำบลทับปริก       ตำบลเขาคราม     ตำบลกระบี่น้อย

ตำบลเขาทอง      ตำบลหนองทะเล  ตำบลไสไทย

ตำบลปากน้ำ       ตำบลกระบี่ใหญ่    ตำบลคลองประสงค์

(๓) อำเภอเหนือคลอง   ตำบลห้วยยูง        ตำบลเหนือคลอง  ตำบลปกาสัย

ตำบลคลองเขม้า   ตำบลคลองขนาน  ตำบลตลิ่งชัน

(๔) อำเภออ่าวลึก         ตำบลนาเหนือ      ตำบลเขาใหญ่      ตำบลอ่าวลึกเหนือ

ตำบลอ่าวลึกใต้    ตำบลคลองยา       ตำบลบ้านกลาง

ตำบลคลองหิน     ตำบลอ่าวลึกน้อย

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒๕ มิถุนายน พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย